20-06-2024

Suliap normua: 2024 - 10607

All. nr. 24108045

Postboks 269

3900 Nuuk

Oqarasuaat (+299) 34 50 00

Fax (+299) 34 63 55

E-maili: apn@nanoq.gl

www.naalakkersuisut.gl

**Aalisarnerup allaaserinera: Tunumi 2024-mi avataasiorluni misileraalluni ammassassuarniarnissami tunngavissat piumasaqaatillu**

Tunup imartaani ammassassuaqassuseq misissuiffiginiarlugu misileraalluni aalisarnermik aallartitsisoqassaaq.

**Misileraalluni aalisarnermut tunngaviusut piumasaqaatillu:**

**Sumiiffik:**

Tunup imartaa tamarmi 2024-mi misileraalluni aalisarfiussaaq.

**Pisassat/TAC:**

TAC 10.000 tonsiuvoq.

**Piffissaq:**

Misileraalluni aalisarneq aallartiffissaanit 31/12/2024-p tungaanut ingerlanneqassaaq

**Atortussat:**

Qalut ikerinnarsiorluni aalisarnermi atorneqartartut aalisarnermi uani atorneqarsinnaapput.

**Ilisimatuussutsikkut misiligutissanik tigusisarnissamik piumasaqaat:**

Ilisimatuussutsikkut Pinngortitaleriffiup misiligutissaanik tigusisoqartarnissaa misileraanissamut akuersissuteqarnermi piumasaqaataavoq taakkulu ilanngussani akuersissutissamut ilanngullugu nassiunneqartumi atuarneqarsinnaassapput.

**Agguataarnerat:**

Pisassat qinnuteqarsimasunut akuerineqarsimasunut assigiimmik agguaanneqassapput taamaattorli qinnuteqartoq ataaseq annertunerpaamik 5.000 tonsit.

**Tulaassisussaatitaaneq:**

Misileraalluni aalisarnissani pisassat tamarmik tassalu 100%-imik tunisassiarinissaanut akuersissutitaqarput.

**Tunngaviit**

Misileraalluni aalisarnissani malinneqartussanik tamatuma saniatigut imaattunik piumasaqaateqartoqarpoq:

* Misileraanermik ingerlatsisussat misileraalluni aalisarnermik ingerlatsinissaminni aalisariummik Kalaallit Nunaanni angerlarsimaffilimmik allamik attartorsinnaatitaapput.
* Misileraanermi peqataasussat angallammik nunani allani erfalasulimmik attartorsinnaapput angallat attartorniagaq nunani NEAFC-mi ilaasortaasuni angerlarsimaffilittut nalunaarsorsimappat. Nunanili allani erfalasulinnik attartornissamut akuersissuteqarnissami takuneqarsinnaasariaqarpoq aalisariutinit Kalaallit Nunaanni erfalasulimmik/-nik attartorniartoqarsimagaluartoq, misileraanerup aalisariutinit kalaallit erfalasuannik erfalasulinnit ingerlanneqarnissaa pingaartinneqarmat.
* Misileraalluni aalisarnermi akisussaaffiit pillugit nuna aalisariummik attartugassamik angerlarsimaffiusup isumaqatigiissuteqarfigineqarsinnaanissaa aalisariummik nunamit allaaneersumik attartorsinnaanissami piumasaqaataassaaq - tassani ilaatigut eqqarsaatigineqarluni pisat EU-mit nalunaarsorneqartarnissaannut nunap aalisariutip angerlarsimaffigisaata pisussaaffeqarnera. Aalisariummik nunanit allaneersumik aammalu qinnuteqarnissamut immersuiffissaq *Aalisarnermi akuersissutit pisassallu pillugit Namminersorlutik Oqartussat nalunaarutaanni nr. 74 f 28. november 2023-meersumi – kapitel 8, §36-40 atuarneqarsinnaapput.*
* Attartornerni tamani misileraalluni aalisarnermi aalisariutinut allanut tunngatillugu inatsisit malinneqassapput angallatillu ERS-eqassallutik.
* Misileraalluni aalisarnermi uani ikerinnarsiortunik aalisarnermi inatsit atuuttoq malinneqassaaq.